गल्कोटलाई ऋषिङ कप
ऋषिङ गाउँपालिकाद्वारा आयोजित खुला पालिकास्तरीय दोस्रो ऋषिङ अध्यक्ष कप भलिबलको उपाधि बाग्लुङको गल्कोट नगरपालिकाले जितेको छ । झापुटार खेल मैदानमा सम्पन्न फाइनलमा तनहुँको शुक्लागण्डकी नगरपालिकालाई ३–२ सेटमा पराजित गर्दै गल्कोटले उपाधि जितेको हो । शुक्लागण्डकी साबिक विजेता हो ।
तनहुँ — ऋषिङ गाउँपालिकाद्वारा आयोजित खुला पालिकास्तरीय दोस्रो ऋषिङ अध्यक्ष कप भलिबलको उपाधि बाग्लुङको गल्कोट नगरपालिकाले जितेको छ । झापुटार खेल मैदानमा सम्पन्न फाइनलमा तनहुँको शुक्लागण्डकी नगरपालिकालाई ३–२ सेटमा पराजित गर्दै गल्कोटले उपाधि जितेको हो । शुक्लागण्डकी साबिक विजेता हो ।गल्कोटले २५–२१, २२–२५, २५–२१, १५–२५, १५–१२ ले सेट जितेको थियो । विजेताले १ लाख ४० हजार र उपविजेताले एक लाख रुपैयाँ पुरस्कार पाए । चैतमा मेयर कप फाइनलमा गल्कोटसँग आफ्नै मैदानमा भोगेको हारको बदला लिन शुक्लागण्डकी चुकेको छ ।सेमिफाइनलमा शुक्लागण्डकीले तनहुँकै भिमाद नगरपालिका र गल्कोटले स्याङजाको विरुवा गाउँपालिकालाई हराएका थिए । बिरुवाले भिमादलाई २५–१७, २१–२५, ३०–२८, १३–२५, १५–८ को सेटमा हराएर तेस्रो स्थानसहित ६० हजार पुरस्कार पायो । भिमादले ३० हजार थाप्यो ।गल्कोटका प्रकाश सुनार बेस्ट प्लेयर भए । शुक्लागण्डकीका प्रदीप गुरुङ बेस्ट स्पाइकर, बिरुवाका सन्दीप खड्का बेस्ट डिफेन्स, शुक्लागण्डकीका प्रेम कुमाल बेस्ट ब्लकर, गल्कोटका मीन नेपाली बेस्ट लिफ्टर र राजु बिक बेस्ट सर्भर भएका छन् । खेलकुदका माध्यमबाट पर्यटन प्रवद्र्धन गर्ने उद्देश्यले आयोजित स्पर्धाका विजेतालाई ऋषिङ गाउँपालिका अध्यक्ष राजेन्द्रकृष्ण श्रेष्ठ र उपाध्यक्ष गिनुमाया थापाले पुरस्कृत गरे । गण्डकी प्रदेशका १६ पालिकाले भाग लिएका थिए ।